ଅଡୁଆ ତୁଟିଲା, ଖୋଲିବ ପଞ୍ଚୁପଡ଼ା ସେତୁ\nରୂପ୍ସା,୨୭।୧୨(ଡି.ଏନ.ଏ.)- ବାଲେଶ୍ୱର ସଦର ବ୍ଲକ ଅନ୍ତର୍ଗତ ସୋଲପଟା ନିକଟସ୍ଥ ପଞ୍ଚୁପଡ଼ା ନଦୀ ଉପରେ ନିର୍ମାଣଧୀନ ସେତୁ ଶୀଘ୍ର ପୂର୍ଣ୍ଣାଙ୍ଗ ହେବ ବୋଲି ସୂଚନା ମିଳିଛି। ଏହି ସେତୁର ପଞ୍ଚୁପଡ଼ା ଗାଁ ପଟ ଆପ୍ରୋଚ ରୋଡ଼ ନିର୍ମାଣ ନେଇ ଲାଗି ରହିଥିବା ବିବାଦର ସମାଧାନ ହେବାରୁ ଶୀଘ୍ର ସେତୁ କାର୍ଯ୍ୟକ୍ଷମ ହେବା ନେଇ ଆଶା ସଞ୍ଚାର ହୋଇଛି।\nଅଡୁଆ ତୁଟିଲା, ଖୋଲିବ ପଞ୍ଚୁପଡ଼ା ସେତୁ\t December 27th, 12:00 PM December 27th, 12:00 PM\nରୂପ୍ସା,୨୭।୧୨(ଡି.ଏନ.ଏ.)- ବାଲେଶ୍ୱର ସଦର ବ୍ଲକ ଅନ୍ତର୍ଗତ ସୋଲପଟା ନିକଟସ୍ଥ ପଞ୍ଚୁପଡ଼ା ନଦୀ ଉପରେ ନିର୍ମାଣଧୀନ ସେତୁ ଶୀଘ୍ର ପୂର୍ଣ୍ଣାଙ୍ଗ ହେବ ବୋଲି ସୂଚନା ମିଳିଛି। ଏହି ସେତୁର ପଞ୍ଚୁପଡ଼ା ଗାଁ ପଟ ଆପ୍ରୋଚ ରୋଡ଼ ନିର୍ମାଣ ନେଇ ଲାଗି ରହିଥିବା ବିବାଦର ସମାଧାନ ହେବାରୁ ଶୀଘ୍ର ସେତୁ କାର୍ଯ୍ୟକ୍ଷମ ହେବା ନେଇ ଆଶା ସଞ୍ଚାର ହୋଇଛି। ସେତୁ ସୁରକ୍ଷା କମିଟି ତତ୍ତ୍ୱାବଧାନରେ ବୁଧବାରଠାରୁ ଉକ୍ତ ଆପ୍ରୋଚ ରୋଡ୍ରେ ବାଲି ଓ ମାଟି ପକାଯିବା କାର୍ଯ୍ୟ ଆରମ୍ଭ ହୋଇଛି। ସୁରକ୍ଷା କମିଟିର ସଭାପତି ପ୍ରଫୁଲ ଜେନା, ସମ୍ପାଦକ ସଞ୍ଜୀବ କୁମାର ମଣ୍ଡଳ, ଉପସଭାପତି ଭୂଦେବ ସାହୁଙ୍କ ନେତୃତ୍ୱରେ ସଦର, ବସ୍ତା ଓ ବାଲିଆପାଳ ବ୍ଲକର ବିଭିନ୍ନ ପଞ୍ଚାୟତର ୨ହଜାରରୁ ଊର୍ଦ୍ଧ୍ୱ ଜନସାଧାରଣ ନିର୍ମାଣ କାର୍ଯ୍ୟ ଆରମ୍ଭ ବେଳେ ଉପସ୍ଥିତ ଥିଲେ। ଏହି ସେତୁ ଦେଇ ଯାତାୟତ ଆରମ୍ଭ ହେଲେ ବାଲେଶ୍ୱର ହଳଦୀପଦାରୁ ସିଧାସଳଖ ଜାମଶୂଳୀ, ଲଙ୍ଗଳେଶ୍ୱର, ବାଲିଆପାଳ, ଜଳେଶ୍ୱର, ଭୋଗରାଇ, ପଶ୍ଚିମବଙ୍ଗଙ୍କୁ ସଂଯୋଗ ହୋଇପାରିବ। ଫଳରେ ଅଞ୍ଚଳବାସୀଙ୍କ ଦୀର୍ଘ ୨୫ବର୍ଷର ଦାବି ସାକାର ହୋଇ ପାରିବ। ପଞ୍ଚୁପଡ଼ା ନଦୀରେ ସେତୁ ନିର୍ମାଣ ନେଇ ଆରମ୍ଭରୁ ଅଡୁଆ ସ୍ଥିତି ସୃଷ୍ଟି ହୋଇଥିଲା। ନଦୀର ଗଭୀରତା ଦୃଷ୍ଟିରୁ କୌଣସି ଠିକାଦାର ନିର୍ମାଣ କାର୍ଯ୍ୟ କରିବାକୁ ଆଗ୍ରହ ପ୍ରକାଶ କରି ନ ଥିଲେ। ଶେଷରେ ଟର୍ଣ୍ଣ-କି ପଦ୍ଧତିରେ ସେତୁ ନିର୍ମାଣ ଲାଗି ସରକାର ନିର୍ଦ୍ଦେଶ ଦେଇଥିଲେ। ଏହାପରେ ହରିୟାଣାର ସିଂଲା କନଷ୍ଟ୍ରକ୍ସନ ସଂସ୍ଥା ୨୦ କୋଟି ୯୭ଲକ୍ଷ ଟଙ୍କାରେ ସେତୁ ନିର୍ମାଣ ଲାଗି ଚୁକ୍ତି ସ୍ବାକ୍ଷର କରିଥିଲା। ୨୦୧୩ ଫେବୃୟାରୀ ୧୩ତାରିଖରେ କାର୍ଯ୍ୟ ଶେଷ ହେବ ବୋଲି ପ୍ରଥମେ ଧାର୍ଯ୍ୟ ହୋଇଥିଲା। କିନ୍ତୁ ବିଭିନ୍ନ ବୈଷୟିକ କାରଣରୁ କାମ ବିଳମ୍ବିତ ହେବାରୁ ୨୦୧୭ ଡିସେମ୍ବର ୩୧ ତାରିଖ ଯାଏ ଧାର୍ଯ୍ୟ ସମୟ ସୀମା ବୃଦ୍ଧି କରାଯାଇଥିଲା। ଏହାମଧ୍ୟରେ ସେତୁ ନିର୍ମାଣ କାର୍ଯ୍ୟ ସମ୍ପୂର୍ଣ୍ଣ ହୋଇସାରିଥିବା ଉକ୍ତ ସଂସ୍ଥା ସୂଚନା ଦେଇଛି । ସେତୁର ସୋଲପଟା ପଟୁ ଆପ୍ରୋଚ ରୋଡ଼ ନିର୍ମାଣ କରାଯାଇ ସରିଛି। କିନ୍ତୁ ପଞ୍ଚୁପଡ଼ା ପଟୁ ରାସ୍ତାରେ ଜଣେ ବ୍ୟକ୍ତି ତାଙ୍କ ନିଜସ୍ବ ଜମି ଥିବା ଦର୍ଶାଇ କୋର୍ଟରେ ଆଶ୍ରୟ ନେବାରୁ ବିବାଦ ସୃଷ୍ଟି ହୋଇ ନିର୍ମାଣ କାର୍ଯ୍ୟ ହୋଇପାରୁ ନ ଥିଲା। କୋର୍ଟଙ୍କ ନିର୍ଦ୍ଦେଶ କ୍ରମେ ପ୍ରଶାସନିକ ସ୍ତରରେ ଏହି ସମସ୍ୟାର ସମାଧାନ କରାଯବା ପରେ ଆପ୍ରୋଚ ରୋଡ୍ ନିର୍ମାଣ ଆରମ୍ଭ ହୋଇଛି। ସେତୁ ସୁରକ୍ଷା କମିଟି ଏନେଇ ସନ୍ତୋଷ ବ୍ୟକ୍ତ କରି ଗମନା ଗମନ ସୁବିଧା ହେଲେ ଏଅଞ୍ଚଳର ଅର୍ଥନୈତିକ ବିକାଶ ଘଟିବ ବୋଲି ଆଶା ବ୍ୟକ୍ତ କରିଛି। ବିଧାୟକ ଜୀବନ ପ୍ରଦୀପ ଦାଶ କହିଛନ୍ତି, ଆପ୍ରୋଚ ରୋଡ଼ ଲାଗି ଯେଉଁ ବ୍ୟକ୍ତିଙ୍କ ନିଜସ୍ବ ଜାଗା ଯାଉଛି, ତାଙ୍କୁ ରାଜ୍ୟ ସରକାରଙ୍କ ତରଫରୁ ଆବଶ୍ୟକ କ୍ଷତିପୂରଣ ଦିଆଯିବ। ଖୁତ୍ବ୍ଶୀଘ୍ର ପ୍ରକଳ୍ପର ନିର୍ମାଣ ଶେଷ କରିବାକୁ ସମ୍ପୃକ୍ତ କନ୍ଷ୍ଟ୍ରକସନ୍ ସଂସ୍ଥାକୁ ନିର୍ଦ୍ଦେଶ ଦିଆଯାଇଛି। ମୁଖ୍ୟମନ୍ତ୍ରୀ ନବୀନ ପଟ୍ଟନାୟକ ଏହି ପ୍ରକଳ୍ପକୁ ଉଦ୍ଘାଟନ କରିବେ ବୋଲି ସେ କହିଛନ୍ତି।
